Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 30/15/1105	Bratislava V, 20.1.2015
EEČ : 2-12-12-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 24.7.2008 v Bratislave na Einsteinovej ul. č. 21 uzatvoril obvinený XXXXX po dohode s obvineným XXXXX XXXXX a obvineným XXXXX v sídle spoločnosti XXXXX XXXXX, a. s., kde sa všetci spoločne dostavili po predchádzajúcej spoločnej dohode, Zmluvu o prevode Leasingovej zmluvy č. LZF/08/51151 so spoločnosťou XXXXX XXXXX, a. s., predmetom ktorej bolo osobné motorové vozidlo Land Rover Range Rover, EČ: MT 770CE, VIN: SALLPAMW41A457067, rok výroby 2001, vstupná cena predmetu leasingu 23 235,74-eur, pričom sa XXXXX zaviazal splácať 60 mesačných splátok vo výške 465,21-eur(14 015,- Sk), k Zmluve o prevode Leasingovej zmluvy č. LZF/08/51151 bolo priložené Potvrdenie o príjme zo závislej činnosti/Potvrdenie o zamestnaní podpísané XXXXX, ktoré zabezpečil XXXXX, kde bol uvedený ako zamestnávateľ XXXXX spoločnosť Azet.sk, a. s., M. R. Štefánika 13, XXXXX, pričom bol podľa potvrdenia zamestnaný na čas neurčitý od marca 2008 s čistým mesačným príjmom 1 161,79-eur(35 000,-Sk) a toto potvrdenie mal podpísať zodpovedný pracovník - predseda predstavenstva spoločnosti Azet.sk, a.s. XXXXX, napriek tomu, že pre uvedenú XXXXX v čase uzatvorenia Zmluvy o prevode Leasingovej zmluvy XXXXX pracoval na základe Zmluvy o obchodnom zastúpení zo dňa 19.5.2008 ako XXXXX - XXXXX pričom v mesiaci júl 2008 mu bola vyplatená odmena vo výške 770,-eur(23 197,-Sk) a Potvrdenie o príjme zo závislej činnosti nikdy nepodpísal predseda predstavenstva spoločnosti Azet.sk, a. s., dohodnuté splátky neboli riadne splácané, pričom predmetné osobné motorové vozidlo Land Rover Range Rover nebolo odovzdané XXXXX, ale ponechal si ho XXXXX XXXXX - predchádzajúci držiteľ vozidla, týmto konaním spoločnosti Credium Slovakia, a. s., Einsteinova 21, Bratislava, IČO: 35845490, právnemu nástupcovi spol spoločnosť XXXXX XXXXX, a. s., Einsteinova 21, Bratislava, IČO: 35845490  spôsobili škodu vo výške 17 335,97-eur(522 263,48-Sk),

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Vyšetrovateľ OR PZ Bratislava V  uznesením  sp. zn. ORP-359/OEK-B5-2009 dňa 6.4.2011 v zmysle  § 206 ods. 1 Trestného poriadku vzniesol obvinenie XXXXX XXXXX pre prečin podvodu spolupáchateľstvom podľa §20, §221 ods. 1, ods. 2 Trestného zákona na tom skutkovom základe ako je uvedené vo výrokovej časti citovaného uznesenia. 

	Vyšetrovateľ dňa 14.1.2015 predložil spis prokurátorovi s návrhom na postup podľa § 215 ods. 1 písm. d/ s poukazom na § 9 ods. 1 písm. d/ Tr. poriadku. 

	Preskúmaním vyšetrovacieho spisu som zistil, že návrh vyšetrovateľa na zastavenie trestného stíhania je dôvodný.

Podľa §215 ods. 1 písm. d/, §9 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9(proti tomu, kto zomrel alebo bol vyhlásený za mŕtveho).

Podľa § 221 ods. 1, ods. 2 Tr. zákona kto na škodu cudzieho majetku seba alebo iného obohatí tým, že uvedie niekoho do omylu alebo využije niečí omyl, a spôsobí tak na cudzom majetku väčšiu škodu, potrestá sa odňatím slobody na jeden rok až päť rokov.  

Zo správy osobitnej matriky Bratislava-MV SR, knihy úmrtí, zväzok OÚ/7, ročník 2013, strana 87, por. č. 348 vyplýva, že obv. XXXXX, rod. XXXXX nar. XXXXX/XXXXX, zomrel dňa XXXXX v Belize.   

	Vzhľadom na uvedené skutkové a právne skutočnosti som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Peter Dana
prokurátor